เฮิร์สท์ แนะ เคน อยู่ไก่ต่ออีกฤดูกาล ก่อนคิดย้ายทีม 
เซอร์ เจฟฟ์ เฮิร์สท์ อดีตดาวยิงทีมชาติอังกฤษ  แนะนำ  แฮร์รี เคน กองหน้าของ ทอตแนม ฮอตสเปอร์ ว่าควรจะอยู่พิสูจน์ความเก่งกาจกับต้นสังกัดเดิมต่อไปอีก 1 ฤดูกาล หลังมีข่าวว่าได้รับความสนใจจาก แมนเชสเตอร์ ยูไนเต็ด     ,     ,สำนักข่าวต่างประเทศรายงานวันที่ 6 ส.ค. ว่า เซอร์ เจฟฟ์ เฮิร์สท์ อดีตกองหน้าทีมชาติอังกฤษ ชุดคว้าแชมป์ฟุตบอลโลก 1966 แนะนำ แฮร์รี เคน จอมถล่มประตูของ ไก่เดือยทอง ทอตแนม ฮอตสเปอร์ สโมสรแกร่งแห่งศึก พรีเมียร์ลีก อังกฤษ ว่าควรที่จะอยู่ค้าแข้งในถิ่น ไวท์ ฮาร์ท เลน ต่อไป ,เคน วัย 22 ปี โชว์ฟอร์มสุดยอดในฤดุกาลที่ผ่านมา หลัง ซัดให้ต้นสังกัดไป 31 ประตูรวมทุกรายการ และในช่วงหลายสัปดาห์ที่ผ่านมา เคน ตกเป็นข่าวอย่างหนักกับ แมนเชสเตอร์ ยูไนเต็ด ทรี่กำลังมองหน้ากองหน้าเข้ามาเสริมทีม,เฮิร์สท์ กล่าวว่า สิ่งสำคัญก็คือเขาต้องเล่นให้ดีอีกครั้งกับ สเปอร์ส เป้าหมายสำหรับ เคน คือการที่เขาต้องเล่นให้ดีเหมือนกับปีที่แล้ว  ซึ่งเขาจะเล่นได้ยากกว่าซีซั่นก่อนตอนที่เขายังเป็นนักเตะโนเนม กุนซือของทีมต่างๆ จะมองถึงจุดแข็งและจุดอ่อนของเขาและจะปรับวิธีการจัดการกับเขา การทำผลงานได้ดีแค่ฤดูกาลเดียวมันพิสูจน์อะไรไม่ได้มากนัก การตัดสินใจเรื่องย้ายทีมมันทำได้ยากเมื่อ แมนเชสเตอร์ ยูไนเต็ด พร้อมที่จะซื้อคุณ แต่จากมุมมองด้านฟุตบอลแล้วผมไม่มั่นใจว่าการย้ายไปอยู่ที่นั่นจะเป็นประโยชน์ต่อเขา  มันมีการเปลี่ยนแปลงหลายๆอย่างที่แมนฯ ยูไนเต็ด ดังนั้นมันอาจไม่ใช่ช่วงเวลาที่ถูกต้องนักหากจะย้ายทีมในตอนนี้  ผมอยากเห็น เคน อยู่กับสเปอร์สต่อไปอีก 1 ฤดูกาล แล้วทำประตูให้ได้มากขึ้น ก่อนที่จะพิจารณาเรื่องย้ายทีม 
เซอร์ เจฟฟ์ เฮิร์สท์ อดีตดาวยิงทีมชาติอังกฤษ  แนะนำ  แฮร์รี เคน กองหน้าของ ทอตแนม ฮอตสเปอร์ ว่าควรจะอยู่พิสูจน์ความเก่งกาจกับต้นสังกัดเดิมต่อไปอีก 1 ฤดูกาล หลังมีข่าวว่าได้รับความสนใจจาก แมนเชสเตอร์ ยูไนเต็ด   
พรีเมียร์ลีก,ทอตแนม ฮอตสเปอร์,แฮร์รี เคน,เจฟฟ์ เฮิร์สท์,ข่าวกีฬา,ข่าว,ไทยรัฐออนไลน์